b'\n_START_ARTICLE_\nPakko tiet\xc3\xa4\xc3\xa4\n_START_PARAGRAPH_\nPakko tiet\xc3\xa4\xc3\xa4 on tietokilpailuformaatti, jonka kysymykset ovat ilmestyneet vuodesta 2001 alkaen Suomen Kuvalehden palstalla, kolmessa Pakko tiet\xc3\xa4\xc3\xa4 -kirjassa sek\xc3\xa4 omalla internet-sivullaan. Pakko tiet\xc3\xa4\xc3\xa4 \xe2\x80\x93palsta on ollut Suomen Kuvalehden suosituimpia palstoja. Kysymykset ovat vuosien kuluessa muuttuneet aiempaa enemm\xc3\xa4n anekdoottimaiseen suuntaan. Ensimm\xc3\xa4isen Pakko tiet\xc3\xa4\xc3\xa4 -kirjan kustansi Otava. Kirjasta otettiin kaksi painosta, yhteens\xc3\xa4 yli 9600 kappaletta. Seuraavat kaksi kirjaa on julkaissut Pressmen Finland Oy._NEWLINE_Pressmen Finlandin yll\xc3\xa4pit\xc3\xa4m\xc3\xa4ll\xc3\xa4 Pakkotietaa.fi-sivustolla ilmestyy p\xc3\xa4ivitt\xc3\xa4in yksi uusi tietokilpailukysymys. Yll\xc3\xa4pit\xc3\xa4jien tavoitteena on, ett\xc3\xa4 kysymykset olisivat niin mielenkiintoisia, ett\xc3\xa4 niiden lukijat haluavat tiet\xc3\xa4\xc3\xa4 oikean vastauksen. Useimmat kysymykset perustuvat useisiin kirjallisiin l\xc3\xa4hteisiin.'